Tidak menjangka bakal menjadi salah seorang mangsa virus Covid-19, pendakwah dan pelakon PU Riz memaklumkan dia telah disahkan positif wabak dari China itu.
PU Riz yang sudah tiga hari demam panas telah membuat peperiksaan kesihatan di PPUM, dan berdasarkan keputusan darah didapati dia telah positif Covid-19.
Saya reda, ini ujian Allah
Bagi PU Riz, beliau telah redha dengan apa yang berlaku, kerana sudah ditentukan dia pula menjadi mangsa. Malah, dia menganggap ini sebagai ujian Allah.
"Saya reda dengan berita ini. Saya anggap ia adalah ujian Allah SWT. Kalau kita menjaga kesihatan sekali pun, tapi kalau Allah nak datangkan sakit juga, memang tak boleh elak…"
Rumah dekat dengan Masjid Jamek Seri Petaling
Tambahnya, punca jangkitan mungkin kerana rumahnya di hadapan Masjid Jamek Seri Petaling, dan dia memaklumkan kerap sembahyang di situ sebelum masjid itu ditutup akibat wabak ini.
"Cuma, rumah saya betul-betul berada di hadapan Masjid Jamek Seri Petaling. Saya juga kerap sembahyang di situ sebelum masjid itu ditutup akibat wabak ini…"
PU Riz berkata, sepanjang tempoh PKP dilaksanakan dia hanya duduk di rumah dan hanya keluar jika perlu membeli barangan keperluan sahaja.
Sumber : Harian Metro